《辽东春日四首 其一》
明代·黎贞

习习东风到海滨，乾坤万汇总知春。东辽风物催人老，南国江知入梦频。

恶况已随尘土去，好怀应共岁华新。酴酥一石诗千首，醉倒渊明漉酒巾。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。